[{"text_idx": "#000001", "text": "En la lastaj monatoj mi komencis esplori pri burgeroj. Mi s\u0302atas ilin c\u0302ar oni povas krei multegajn malsamajn burgerojn el tre diversaj ingrediencoj troveblaj lau\u0306 la sezono, regiono au\u0306 propra aparta s\u0302ato. Burgeroj povas esti el fazeoloj, rizoj, sojo, aveno, pizoj kaj tre ofte miksitaj... Sed c\u0302iam mi havis la saman problemon: La pano. Neniu el la ac\u0302eteblaj panoj en c\u0302iuj supermarktoj madridaj konvinkis min. C\u0302u pro la formo, c\u0302u pro la gusto au\u0306 c\u0302u pro la troa aldono de h\u0302emiaj\u0302oj. Tial mi esploris kaj trovis c\u0302i tiun panon por burgeroj sed ankau\u0306 por mang\u0302i alimaniere!"}, {"text_idx": "#000002", "text": "Tiun c\u0302i panon mi faris sufic\u0302e rapide sed mi devas konfesi ke mi iom pigris kaj ne volis knedi dum 10 minutoj senc\u0302ese . Tial do, mi lasis g\u0302in ripozi du horojn kaj bone funkciis! Nun vi ankau\u0306 povas fari viajn panojn!"}, {"text_idx": "#000003", "text": "500 gr da nerafinita faruno au\u0306 spelto.325 ml da akvo80 gr da olivoleo1 kulero da sukero10 gr da gisto10 gr da saloSezam- au\u0306 sunflorsemoj"}, {"text_idx": "#000004", "text": "Miksi c\u0302iujn ingrediencojn en bovlo kaj formi la paston. Sur tablo, knedu la paston g\u0302is g\u0302i estu glata (c\u0302. 10 \u2013 15 minutoj). Se vi ne emas knedi, kovru la paston per tuko kaj lasu g\u0302in ripozi du horojn.Elbovligu la paston kaj dispartigu g\u0302in en ok samajn pecojn.Faru bulojn per c\u0302iu peco de pasto.Sur fornoplato krovita de vegetaj\u0302a fornpapero kaj s\u0302mirita de oleo, metu la dispecigitan paston lasante spacon inter ili. Milde premu la bulojn, per kuirpeniko akvumu g\u0302in kaj aldonu sezam-semojn. Mi ne havis sezamon, tial mi aldonis sunflor-semojn!Denove kovru ilin por plia duonhoro.C\u0302i momente s\u0302altu la fornon kaj lasu g\u0302in je 170 gradoj (338 gf). Post duonhoro, metu ilin en la fornon g\u0302is ili estu orkoloraj. Miaj estis ene dum 45 minutoj proksimume."}, {"text_idx": "#000005", "text": "Kaj la pano jam pretas! G\u0302i estos utila por burgero kiun kie recepton mi baldau\u0306 publikigos!"}, {"text_idx": "#000009", "text": "Kartvela kuirarto: melongeno kun herboj kaj tomatoj"}, {"text_idx": "#000012", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]